
AVIZ

asupra propunerii legislative privind organizarea şi funcţionarea Comisiei Naţionale a României pentru UNESCO
 (Pl. x. 366/2009)
În baza prevederilor art. 95 din Regulamentul Camerei Deputaţilor, republicat, cu adresa nr. Pl. x. 366/ 16 septembrie 2009, Comisia pentru învăţământ, ştiinţă, tineret şi sport a primit, spre dezbatere şi avizare, propunerea legislativă privind organizarea şi funcţionarea Comisiei Naţionale a României pentru UNESCO.
Propunerea legislativă a fost dezbătută în Comisie, în şedinţa din 22 septembrie 2009. Comisia, cu 20 de voturi pentru şi o abţinere, a hotărât să emită aviz favorabil asupra propunerii legislative menţionate. 

În raport cu obiectul şi conţinutul său, propunerea legislativă face parte din categoria legilor organice.

